CELEX: 62020CN0270
Language: mt
Date: 2020-06-18 00:00:00
Title: Kawża C-270/20: Talba għal deċiżjoni preliminari mressqa mil-Landesgericht Korneuburg (l-Awstrija) fit-18 ta’ Ġunju 2020 – AG et vs Austrian Airlines AG

24.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 279/38
            
         
      Talba għal deċiżjoni preliminari mressqa mil-Landesgericht Korneuburg (l-Awstrija) fit-18 ta’ Ġunju 2020 – AG et vs Austrian Airlines AG
      (Kawża C-270/20)
      (2020/C 279/51)
      Lingwa tal-kawża: il-Ġermaniż
      
         Qorti tar-rinviju
      
      Landesgericht Korneuburg
      
         Partijiet fil-kawża prinċipali
      
      
         Rikorrenti: AG, MG, HG, kollha minuri u rappreżentati legalment
      
         Konvenuta: Austrian Airlines AG
      
         Domanda preliminari
      
      L-Artikolu 7(2)(b) tar-Regolament (KE) Nru 261/2004 (1) għandu jiġi interpretat fis-sens li t-trasportatur tal-ajru jista’ wkoll inaqqas l-ammont tal-kumpens previst fl-Artikolu 7(1)(b) ta’ dan ir-regolament meta, wara l-kanċellazzjoni tat-titjira rriżervata, tiġi offruta lill-passiġġieri titjira alternattiva li l-ħin tat-tluq skedat u l-ħin tal-wasla skedat tagħha huma previsti 11-il siegħa u 55 minuta qabel il-ħinijiet tat-titjira kkanċellata?
      
         (1)  Regolament (KE) Nru 261/2004 tal-Parlament Ewropew u tal-Kunsill tal-11 ta' Frar 2004 li jistabbilixxi regoli komuni dwar il-kumpens u l-assistenza għal passiġġieri fil-każ li ma jitħallewx jitilgħu u ta' kanċellazzjoni jew dewmien twil ta’ titjiriet, u li li jħassar ir-Regolament (ĠU Edizzjoni Speċjali bil-Malti, Kapitolu 7, Vol. 8, p. 10).